قفول وزرافيل ما هوغرور ولا كبر يوم أخليك القصد واضح ما يبي له تعاليل أبيك تحس بقيمتي يوم أنا أفديك وأبيك تذوق المر وطعم الغرابيل سلمت لك قلبي براحت أياديك ومن عندكم ما شفت كود البهاذيل نسيت يوم تقول ما ني بناسيك وإلا كلام الصبح تنساه بالليل أبعد خلاص أرجوك واللي يخليك وأحرق بيدّك ما بقا من مراسيل والله ما أرجع لك ولا عاد لي فيك حتى ولو صارت دموعك هماميل أشرب فناجيل الندم لين ترويك ولا ظنتي بيرويك شرب الفناجيل دامك نقضت العهد والله ما أبيك لو كان تغرق بالدموع المناديل بنسى ليالي عشتها في تهاليك ويكفيني بدنياي نار ومعاميل وجلسة رفيقٍ بالمحبه يساويك ناسٍ لهم وسط الضماير مداهيل ولا ضاق صدرك وأصبح الهم طاويك بتذكر حبيبٍ عاش ليل التهاويل وإن جيتني ندمان وتقول أنا أغليك بتلقى على قلبي قفول وزرافيل وسلامة الجميع